কলকাতা হাইকোর্টে অচলাবস্থা কাটার ইঙ্গিত। কড়া ধমকে সুর নরম আইনজীবীদের। আজ বিচারপতি গিরীশ গুপ্তের সঙ্গে বৈঠক করলেন বয়কটকারীরা। স্থির হয়েছে, সোমবার এজলাসে দাবিদাওয়া পেশ করবেন তাঁরা। 
 ওয়েব ডেস্ক: কলকাতা হাইকোর্টে অচলাবস্থা কাটার ইঙ্গিত। কড়া ধমকে সুর নরম আইনজীবীদের। আজ বিচারপতি গিরীশ গুপ্তের সঙ্গে বৈঠক করলেন বয়কটকারীরা। স্থির হয়েছে, সোমবার এজলাসে দাবিদাওয়া পেশ করবেন তাঁরা।  বয়কটের এক্তিয়ার নিয়েও প্রশ্ন তোলেন বিচারপতি। কোন অধিকারে মামলায় যোগদানে ইচ্ছুক তদন্তকারী অফিসার ও আইনজীবীদের বাধা দেওয়া হচ্ছে? এই নিয়ে সোমবার বার অ্যাসোসিয়েশন ও আইনজীবীদের দুই সংগঠনের জবাব তলব করা হয়। আদালতের কড়া অবস্থানের পরেই সুর নরম করেন আইনজীবীরা। শুক্রবার বিকেলে বিচারপতি গিরীশ গুপ্তের সঙ্গে বৈঠক করেন তাঁরা। এতে অনেকটাই গলেছে বরফ। বয়কটকারীদের তরফে সুর নরমের ইঙ্গিতে অচলাবস্থা কাটার আশাই করছেন বিচারপ্রার্থীরা।